C 34/6
LV
Eiropas Savienības Oficiālais Vēstnesis
30.1.2023.
Apgrozībai paredzēto euro monētu jauna valsts puse (2023/C 34/06)
Valsts puse jaunajai 2 euro piemiņas monētai, kuru paredzēts laist apgrozībā un kuru emitē Monako Apgrozībai paredzētajām euro monētām ir likumīga maksāšanas līdzekļa statuss visā eurozonā.
Komisija publicē visu jauno euro monētu dizainparaugu aprakstus, lai informētu visas personas, kuru profesionālā darbība ir saistīta ar monētām, un sabiedrību kopumā (1).
Saskaņā ar Padomes 2009. gada 10. februāra secinājumiem (2) eurozonas dalībvalstīm un valstīm, kuras ar Eiropas Savienību noslēgušas monetāro nolīgumu, ar ko paredz euro monētu emisiju, ir atļauts laist apgrozībā piemiņas euro monētas, ievērojot konkrētus nosacījumus, jo īpaši to, ka var emitēt tikai monētas 2 euro nominālvērtībā.
Šīm monētām ir tādas pašas tehniskās pazīmes kā citām 2 euro monētām, bet valsts pusē tās rotā piemiņas monētas dizains, kam ir izteikti simboliska nozīme valsts vai Eiropas mērogā.
Emitentvalsts: Monako Piemiņas monētas tematika: prinča Alberta I nāves 100. gadskārta Dizainparauga apraksts: dizainparaugā attēlots prinča Alberta I portrets.
Kreisajā pusē ir emitentvalsts nosaukums “MONACO”, bet labajā — emisijas gads “2022”.
Apakšā ir uzraksts “ALBERT Ier”, un aiz tā minēti gadskaitļi “1848–1922”.
Ap monētas ārējo uzmalu izvietotas 12 Eiropas karoga zvaigznes.
Emisijas lēstais apjoms: 15 000 Emisijas datums: 2022. gada septembris.
(1) Informāciju par visu 2002. gadā emitēto monētu valsts pusēm skatīt OV C 373, 28.12.2001., 1. lpp. (2) Skatīt Ekonomikas un finanšu padomes 2009. gada 10. februāra sanāksmes secinājumus un Komisijas 2008. gada 19. decembra Ieteikumu par kopīgām pamatnostādnēm attiecībā uz apgrozībai paredzēto euro monētu emisiju un to valsts pusēm (OV L 9, 14.1.2009., 52. lpp.).